Vándortáborok szabadultak fel a koronavírus-járvány miatt
Tíz-húsz vándortábor szabadult fel a koronavírus-járvány miatt, a szabad helyekre várják a szervezõk jelentkezését - közölte az aktív Magyarországért felelõs kormánybiztos kedden az M1 aktuális csatornán.
Révész Máriusz azt mondta, hogy idén összesen 24 útvonalon mintegy ötszáz idõpontot hirdettek meg. Ezek januárban a jelentkezéskor két óra alatt beteltek - tette hozzá. Kiemelte: a táborok biztonságosak, beteg gyermek nem vehet részt azokon, aki a táborban betegszik meg, azt elkülönítik. A kormánybiztos szerint a táboroknak köszönhetõen a gyerekek nemcsak jól érzik magukat, hanem megismerik az országot is.

Elmer Tamás, az Országos Erdészeti Egyesület fõtitkára arról beszélt, hogy tavaly 11 ezer gyermeket táboroztattak. Idén a gyalogos, kerékpáros és vízi vándortáborok mellett zarándoktábor is indul, és a gyalogos útvonalak is két útvonallal hétre bõvültek.

További információt itt talál.
kirándulás gyerekkel túra utazás vándortábor